cyanic-selkie/wikianc huggingface dataset:
Ժիրոնայում հրեական պատմության թանգարան
«Մշակութային համագոյակցություն» (Coexistència de cultures)
Միջնադարյան Եվրոպայի ողջ տարածքում առաջացած քաղաքական ու սոցիալական փոփոխությունները, ճգնաժամային իրավիճակները հանգեցնում են նրան, որ մշակույթների համագոյակցությունը ծայրահեղ բարդ է դառնում։ 14-րդ դարից սկսած հաճախակի հարձակումներ են լինում հրեական համայնքի վրա, վերջինիս մեղադրում էին տարբեր հանցագործությունների ու սրբապղծության համար։ Սրահի ցուցադրությունը նվիրված է այս խնդիրներին։
«Նենգ հասարակություն և ինկվիզիցիա» (La societat conversa i la inquisició)
Այս սրահը նվիրված է հրեաների դժվար ճակատագրին, որոնց հաճախ հետապնդել ու խոշտանգել են` քրիստոնեություն ընդունել տալու նպատակով։ Կեղծ վկայությունների ու բազմաթիվ պրովոկացիաների արդյունքում հրեաներն ստիպված են եղել թողնել երկիրը։
Արխիվային հավաքածու
Թանգարանը հայտնի է իր արխիվով, որի ֆոնդերը փաստեր են պարունակում սեփականության օբյեկտների, ինչպես նաև` հրեաների` կաթոլիկության անցնելու վերաբերյալ ։ Թանգարանում պահվում են Կաբալայի մի քանի հնագույն ձեռագրեր ։
Մերպեն
Մերպեն (Merpins), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 1028 մարդ, բնակչության խտությունը` 98.28 մարդ/կմ²։ Բնակավայրը զբաղեցնում է 10.46 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ-արևմուտք, Անգուլեմ քաղաքից` 45 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Բերյոզկա (Պոդիկսայի վտակ)
Բերյոզկա (Берёзка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պոդիկսա գետի ձախ ափում՝ 14 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Սինալոա (գետ)
Սինալոա, (Río Sinaloa), գետ հյուսիսարևմտյան Մեքսիկայում, Սոնորա նահանգում։ Գետը սկիզբ է առնում Արևմտյան Սիեռա Մադրեից և թափվում է Կալիֆոռնիական ծոցը։ Գետի հոսքը ընդհատվում է Օրդաս Դամ պատնեշով, որի առկայությամբ 1978 թվականին ստեղծվեց Բակարակ լիճը։ Պատնեշից ներքև՝ Սինոլա դե Լեյվա քաղաքի մոտ, գետի հոսքը փոխում է ոռոգման կանալը։
Արտաքին հղումներ
Կատեգորիա:Մեքսիկայի գետեր Կատեգորիա:Կալիֆոռնիայի ծոցի ավազանի գետեր
Էվենկիյսկի շրջան
Էվենկիյսկի շրջան (Эвенкийский район), մունիցիպալ շրջան և հատուկ կարագավիճակով վարչատարածքային միավոր Ռուսաստանի Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Տուրա ։
Հիմնադրվել է 2005 թվականի հոկտեմբերի 14-ին վերացված Էվենկիյսկի ինքնավար օկրուգի տարածքում։
Աշխարհագրություն
Շրջանի տարածքի մակերեսը կազմում է 763200 կմ²։ (Նախկին Էվենկիյսկի ինքնավար օկրուգի մակերեսը՝ 767, 6 կմ²)։ Էվենկիյսկի շրջանը պատկանում է ամենահեռավոր Հյուսիսի տարածքներին։
Սահմանակից տարածքներն են՝
Բնակչություն
2015 թվականի մարդահամարի արդյունքներով շրջանում բնակվում էր 15 425 մարդ։ Բնակչության խտությունը կազմում էր 0,02 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Эвенкийский район
Անարձագանք սենյակ
Անարձագանք սենյակ (Anechoic chamber), արտաքին աղմուկները և էլեկտրամագնիսական ալիքներն արգելափակող վայր։ Սենյակն արգելափակում է ձայների 99,99%-ը։ Գինեսի ռեկորդների գրքում այն գրանցված է որպես աշխարհի ամենալուռ վայր։ Սենյակը գտնվում է ԱՄՆ-ի Հարավային Մինեապոլիսի Օրֆիլդի Լաբորատորիայում (Orfield Laboratories):
«Անարձագանք սենյակ» տերմինը առաջին անգամ առաջարկել է ձայնագիտության մասնագետ Լեո Բերանեկը։ Սենյակի հիմնադիրը և տնօրենը Սթիվեն Օլֆրիդն է։ Սենյակում ամենաերկար ժամանակահատվածը, որին դիմացել են մարդիկ՝ նամանավանդ լույսն անջատած վիճակում, կազմել է ոչ ավելի քան 45 րոպե։ Օրֆիլդը, կարողացել է դիմանալ միայն 30 րոպե։ Նրա համոզմամբ մարդուն ավելի շատ շեղում է ոչ թե աղմուկը, այլ լռությունը ։
Անարձագանք սենյակի նկարագիր
Բացարձակ լռություն ստանալու համար սենյակը կառուցելիս օգտագործել են մեկուսացված պողպատից երկշերտ պատեր, մեկ մետր լայնությամբ ապակեթել ակուստիկական հիմնաշերտեր և 30 սմ հաստության բետոն ։
Սթիվեն Օրֆիլդն ասում է, որ երբ լռությունը դառնում է բացարձակ, լսողությունը սկսում է աստիճանաբար հարմարվել։ «Որքան ավելի լուռ է սենյակը, այնքան իրականում ավելի շատ բան եք սկսում լսել. օրինակ՝ ինչպես է բաբախում սիրտը, ինչ ձայներ են հանում ձեր աղիները, ինչպես են շարժվում թոքերը, այսինքն մարդ սկսում է լսել սեփական օրգանիզմի յուրաքանչյուր ձայն»,- ներկայացրել է հիմնադիրը՝ հավելելով. «Անարձագանք սենյակում դուք ինքներդ եք ձայն դառնում»։
Ըստ Օրֆիլդի անարձագանք սենյակը շփոթեցնող է, քանի որ այն ստիպում է մի տեղում նստած մնալ։ Սրա պատճառն այն է, որ տարածության մեջ, օրինակ՝ քայլելիս, մենք կոմնորոշվում ենք ձայներով։ Անարձագանք սենյակում չկա ոչ մի ազդակ, որը թույլ կտա պահել հավասարակշռութունը, այդ իսկ պատճառով էլ ավելի լավ է նստած մնալ։
Մարդու համար անարձագանք սենյակը կարող է լուրջ փորձություն դառնալ։ Սենյակում գտնվելուց մի քանի րոպե անց սկսում ենք համակերպվել ձայնի բացակայության հետ՝ փորձելով գտնել ավելի ու ավելի թույլ ձայնային ազդանշանները։ Ծանր դեպքերում դրանք լսելը ունակ է հյուծել մարդուն ։
ՆԱՍԱ-ի տիեզերագնացները, որոնց մարզում են ջրային հատուկ ամբար-մեկուսարաններում, որոշ ժամանակ այս սենյակում մնալուց հետո սկսում են հալյուցինացիաներ ունենալ։ Սա պայմանավորված է նրա հետ, որ մեր մարմինը փորձում է ոչնչից ձայներ ստեղծել ։
Ակուստիկ անարձագանք սենյակ
Անարձագանք սենյակը իրենից ներկայացնում է ոչ միայն մարդկանց փորձության ենթարկելու միջոց, այլ նաև օգտագործվում է մի շարք արտադրողների կողմից սեփական արտադրանքի ձայնի բարձրությունը կամ աղմուկը չափելու համար (օրինակ՝ բջջային հեռախոսների էկրաններ, սրտի փականներ, անջատիչներ) և ձայնային համակարգի որակի ստուգման նպատակով։
Ձայնագիտության մեջ ակուստիկ անարձագանք սենյակներն օգտագործվում են անսահմանափակ տարածություն կեղծելու համար, որտեղ աղբյուրի ձայնային ալիքները երբեք հետ չեն վերադառնում։ Այսպիսի սենյակներն օգնում են կատարել բարձրախոսների, ականջակալների անտենայի ուղղվածության դիագրամի չափումներ, օգնում են ուսումնասիրել արդյունաբերական արտադրանքի ձայների բաշխումը։
Հաճախ ակուստիկ անարձագանք սենյակներն օգտագործում են երաժշտական կատարումների ձայնագրություններ իրականացնելու համար ։
Կիսաարձագանք սենյակ
Կիսաարձագանք սենյակը, ի տարբերություն անարձագանք սենյակի, չի կլանում էներգիան բոլոր ուղղություններով։ Այն ունի ամուր հատակ, որը հանդես է գալիս որպես աշխատանքային հարթակ՝ ծանր իրեր պահելու համար (օրինակ՝ ավտոմեքենաներ, լվացքի մեքենաներ, արդյունաբերական սարքեր)։
Կիսաարձագանք սենյակը արգելափակում է դրսից եկող վիբրացիաները և էլեկտրամագնիսական ազդանշանները։ Կիսաարձագանք սենյակը, ինչպես և ակուստիկ անարձագանք սենյակը, իդեալական է ձայնագրման ստուդիաների համար։
Ծանոթագրություններ
Կատեգորիա:Ինժեներական հոգեբանություն
Աշնիկո
Էշթոն Նիկոլ Քեյսի (Ashton Nicole Casey, ), առավել հայտնի է Աշնիկո (Ashnikko) անվամբ, ամերիկացի երգչուհի, երգահան, ռեփեր, երաժշտական պրոդյուսեր և մոդել։ Հայտնի է 2019 թվականի Yung Baby Tate-ի հետ համատեղ «Stupid» սինգլով, որը հայտնի է դարձել ՏիկՏոկ հարթակում։
Վաղ կյանք
Քեյսին ծնվել է 1996 թվականի փետրվարի 19-ին Հյուսիսային Կարոլինայի Օք Ռիջ քաղաքում և մեծացել է Գրինսբորո քաղաքում, որտեղ նրա ծնողները ծանոթացրել են նրան քանթրի երաժշտության և Slipknot խմբի հետ ։ Նա հետաքրքրվել է ռեփով և հիփ հոփով ։ Երբ դեռահաս էր, նրա ընտանիքը տեղափոխվել է Էստոնիա` հոր սովորելու նպատակով և այնտեղ անցկացրել է մեկ տարի, որից հետո վերադարձել են Ռիգա ։ Որոշ ժամանակ Աշնիկոն երկրի միակ ամերիկուհին էր, որը Լատվիայի պետական միջնակարգ դպրոց էր հաճախում ։
2019-ներկա. «Hi, It's Me»
Քեյսին թողարկել է իր երրորդ` «Hi It's Me» մինի ալբոմը 2019 թվականի հուլիսին։ Հինգ երգերց բաղկացած ալբոմում առկա է «Stupid» երգը Yung Baby Tate-ի մասնակցությամբ, որը հայտնի է դարձել ՏիկՏոկ հարթակում ։ 2019 թվականի սեպտեմբերից սկսած երգն օգտագործվել է հարթակի ավելի քան 400 հազար հոլովակներում, իսկ միայն Spotify հարթակում երգն ունի ավելի քան 10 միլիոն սթրիմինգ ։ Մայլի Սայրուսը հավաքել է ավելի քան 2, 3 միլիոն հավանում, երբ օգտագործել է երգը իր ՏիկՏոկի հոլովակում ։ Երգը զբաղեցրել է առաջին հորիզոնականը Billboard Bubbling Under Hot 100, Billboard Bubbling Under R&B/Hip-Hop և Spotify Viral 50 չարթերում ։ 2019 թվականի հոկտեմբերին նա մեկնել է համաշխարհային շրջագայության Հյուսիսային Ամերիկայում՝ աջակցելով ամերիկացի ռեփեր Դենի Բրաունին  ։
Արտաքին հղումներ
Կատեգորիա:Ամերիկացի երաժիշտներ Կատեգորիա:Ամերիկացի երգչուհիներ Կատեգորիա:Ամերիկացի երգահաններ Կատեգորիա:Ամերիկացի ռեփերներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի մոդելներ Կատեգորիա:21-րդ դարի երգչուհիներ Կատեգորիա:21-րդ դարի ամերիկացի երգիչներ Կատեգորիա:21-րդ դարի ամերիկացի ռեփերներ Կատեգորիա:Բեմական կեղծանուններ
Թայմիրսկի Դոլգանո-Նենեցկի շրջան
Թայմիրսկի Դոլգանո-Նենեցկի շրջան (Таймырский Долгано-Ненецкий муниципальный район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 2007 թվականին։ Վարչական կենտրոնը՝ Դուդինկա ։
Աշխարհագրություն
Շրջանի տարածքի մակերեսը կազմում է 879900 կմ²։
Բնակչություն
2013 թվականի մարդահամարի արդյունքներով շրջանում բնակվում էր 34053 մարդ։ Բնակչության խտությունը կազմում էր 0,04 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Գրիգորի Միրոշնիչենկոյի հուշարձան (Ազով)
Գրիգորի Միրոշնիչենկոյի հուշարձան (Памятник Григорию Мирошниченко), գրող Գրիգորի Իլյիչ Միրոշնիչենկոյի հուշարձանը Ռուսաստանի Դաշնության Ռոստովի մարզի Ազով քաղաքում։
Պատմություն
Ազով քաղաքի պատվավոր քաղաքացի, գրող Գրիգորի Իլյիչ Միրոշնիչենկոն ծնվել է 1904 թվականի հունվարի 9-ին Ռոստովի մարզի Միլլերովսկի շրջանի Ստեպանո-Եֆրեմովսկայա գյուղում, երկաթուղային բանվորի ընտանիքում։ 10 տարեկանում գումար է վաստակել` մաքրելով Պյատիգորսկի երկաթուղային կայարանը։ Քաղաքացիական պատերազմի տարիներին, տասնվեց տարեկանում, եղել է հեծելազորային գնդի հրամանատար, մասնակցել է սպիտակ շարժման զորքերի դեմ մարտերին։
Կարմիր բանակի հետ պատերազմն անցել է Կուբանից մինչև Իրանի սահմանները։ Իր կյանքը նա նկարագրել է ինքնակենսագրական «Յունարմիա» գրքում։
Քաղաքացիական պատերազմից հետո Գրիգորի Միրոշնիչենկոն աշխատել է փականագործ Նևիննոմիսկ կայարանի դեպոյում։ 1922 թվականին ընդունվել է կոմերիտմիություն, հետո` կոմունիստական կուսակցություն։ Դեպոյում ստեղծել է կոմերիտական բջիջ։ Պայքարել է բանդիտության դեմ` անդամակցելով հատուկ նշանակության միավորումներին։ Ծանոթ է եղել գրող Ալեքսեյ Մաքսիմովիչ Գորկու հետ։ Դա էլ կանխորոշել է Գրիգոր Միրոշնիչենկոյի ճակատագիրը։
1930-ական թվականներին նա մեկնել է Լենինգրադ և ընդունվել սովորելու Կոմբուհ։ 1935 թվականին ավարտել է ուսումը, զբաղվել է գրական ստեղծագործությամբ։ Հրատարակվել են նրա հետևյալ գրքերը. «Հրացաններ», «Զառիթափ ափեր» և «Յունարմիա»։ Գրել է վիպակներ. «Նավաստի Նազուկինը», «Հանուն հեղափոխության» և «Տանկիստ Դուդկոն»։
Հայրենական մեծ պատերազմի տարիներին կռվել է ռազմաճակատներում։ Եղել է Բալթյան նավատորմի ռազմական խորհրդին կից գրողների օպերատիվ խմբի պետի տեղակալ, «Կրասնոզնամյոննի Բալտիյսկի ֆլոտ» թերթի գրական բաժնի պետ։ Լենինգրադում գրել է բալթիացի ծովայինների մասին «Գվարդիայի գնդապետ Պրեոբրաժենսկին» գիրքը։ 1949 թվականին լույս է տեսել նրա «Ազով» եռերգության առաջին գիրքը։ 1960 թվականին լույս է տեսել երկրորդ գիրքը՝ «Ազովի պաշարումը»։ 1985 թվականին գրողի մահվան պատճառով եռերգությունը մնացել է անավարտ։
Գրիգորի Միրոշնիչենկոյի հուշարձանը տեղադրվել է Ազովի բերդապատնեշի հետնամասում՝ նրա գերեզմանի վրա։ Գրիգորի Միրոշնիչենկոն գրել է կտակ, համաձայն որի՝ նա ցանկացել է, որ իր աճյունը թաղվի Ազովում։ Նրա այդ ցանկությունը կատարվել է քաղաքի վարչակազմի կողմից։ Նրա գերեզմանին կառուցված հուշարձանը կամարով աղյուսե դարպաս է։ Հուշարձանի երկու կողմերում տեղադրված են XVIII դարի թնդանոթների նմանակներ։
Աղբյուրներ
Կատեգորիա:Ազովի հուշարձաններ
Ֆլուեն (Արդենների գավառ)
Ֆլուեն (Floing), համայնք Ֆրանսիայի Շամպայն-Արդեն մարզի Արդեններ գավառում :
Բնակչությունը 2008 թվականի դրությամբ կազմում է 2487 մարդ, բնակչության խտությունը` 334.72 մարդ/կմ²: Բնակավայրը զբաղեցնում է 7.43 կմ² տարածք:
Աշխարհագրություն
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 17 կմ արևելք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1534 աշխատունակ (15-64 տարեկան) բնակիչ, որոնցից ակտիվ էին 1044-ը, իսկ ոչ ակտիվները` 490: Ակտիվության ցուցանիշը կազմում է 68,1 %: 1044 աշխատունակ մարդկանցից աշխատել է 899 անձ (483 տղամարդ և 416 կին): Գործազուրկ են եղել 145 անձ (69 տղամարդ և 76 կին): 490 անաշխատունակներից 136-ը եղել են աշակերտներ կամ ուսանողներ, 206-ը` թոշակառուներ, իսկ 148-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Մենակ (Շարանտի գավառ)
Մենակ (Mesnac), համայնք Ֆրանսիայի Նոր Ակվիտանիա մարզի Շարանտ գավառում ։
Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ-արևմուտք, Անգուլեմ քաղաքից` 45 կմ արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 283 աշխատունակ (15-64 տարեկան) բնակիչ, որոնցից ակտիվ էին 216-ը, իսկ ոչ ակտիվները` 67։ Ակտիվության ցուցանիշը կազմում է 76,3 %։ 216 աշխատունակ մարդկանցից աշխատել է 200 անձ (111 տղամարդ և 89 կին)։ Գործազուրկ են եղել 16 անձ (7 տղամարդ և 9 կին)։ 67 անաշխատունակներից 28-ը եղել են աշակերտներ կամ ուսանողներ, 17-ը` թոշակառուներ, իսկ 22-ը չեն աշխատել տարբեր պատճառներով ։
Սերջիո Կորբուչի
Նա սցենարիստ և կինոռեժիսոր Բրունո Կորբուչիի ավագ եղբայրն է։
Կարիերայի վաղ շրջանը
Կորբուչին ծնվել է Հռոմում։ Նա սկսել է իր կարիերիան, սկզբնական շրջանում ցածր բյուջե ունեցող Պեպլում ժանրի ֆիլմեր նկարահանելով։ Նրա առաջին Սպագետի վեսթերն ֆիլմը եղել է 1964 թվականին նկարահանված «Մեծ կանյոնի կոտորածը», որը նա նկարահանել է Սթենլի Կորբեթ կեղծանվան տակ Ալբերտ Բենդի հետ միասին։ 1965 թվականին նա նկարահանում է իր անդրանիկ վեսթերնը, որի միակ ռեժիսորը հենց ինքն է՝ «Մինեսոտայի Քլեյը»։ Այնուամենայնիվ այս ֆիլմերը չեն համարվում Կորբուչիի հաջողված ֆիլմերից, սակայն 1966 թվականին նկարահանված «Ջանգո» ֆիլմը ճանաչում է բերում ռեժիսորին և մինչև օրս համարվում է նրա ամենահաջողված ֆիլմը։ Ջանգոյի դերակատարը Ֆրանկո Ներոն էր, ով հետագայում մի քանի անգամ եւս աշխատում է Կորբուչիի հետ։ Մասնավորապես Կորբուչիի «Վարձկանը» (1968) ֆիլմում Ներոն խաղում է ազգությամբ լեհ Սերգեյ Կովալսկու դերը, երկու տարի անց արդեն Ներոն եւս մեկ անգամ համագործակցում է Կորբուչիի հետ արդեն «Կոմպանյերոս» ֆիլմի համար։
«Ջանգո»-ից հետո Կորբուչիին նկարահանեց բազմաթից այլ սպագետի վեսթերն ֆիլմեր, որը նրան դարձրեց ամենահաջողակ իտալացի վեսթերն ռեժիսորը Սերջիո Լեոնեից հետո, և իհարկե Իտալիայի ամենաբեղմնավոր ռեժիսորներից մեկը։ Այս շրջանում Կորբուչիի ամենահայտնի վեսթերնը «Մեծ լռությունը» (1968), որը ռեժիսորի ամենամռայլ ֆիլմերից է, պատկերում է մի համր հերոսի և հոգեկան շեղվածություն ունեցող հակահերոսի, որոնց շուրջն էլ ծավալվում են ֆիլմի հիմնական իրադարձությունները։
Հետագա կարիերան
1970-ականներին և 1980-ականներին Կորբուչին հիմնականում նկարահանում է կոմեդիաներ, որոնցից շատերում խաղում է Ադրիանո Չելենտանոն։ Այս ֆիլմերից շատերը հաջողված էին Իտալիայում, սակայն քիչ դեպքերում էին այդ ֆիլմերը ցուցադրվում Իտալիայից դուրս։ Նրա ֆիլմերը լուրջ չէին ընդունվում ժամանակակից կինոքննադատների կողմից, սակայն այնուամենայնիվ նա կարողացավ ձեռք բերել կուլտային կինոռեժիսորի համբավ։
Ծանոթագրություններ
Կատեգորիա:Իտալացի ռեժիսորներ Կատեգորիա:Իտալացի սցենարիստներ
Վիլաֆրանկա ին Լունիջիանա
Վիլաֆրանկա ին Լունիջիանա (Villafranca in Lunigiana), կոմունա Իտալիայի Տոսկանա մարզի Մասսա Կարարա գավառում։
Բնակչությունը կազմում է 4819 մարդ (2008 թվականի տվյալներով)։ Բնակչության խտությունը՝ 163 մարդ/կմ²։ Տարածքը՝ 29 կմ²։ Փոստային ինդեքս՝ 54028։ Հեռախոսային կոդ՝ 00187։
Ժողովրադգրություն
Բնակչության աճը
Արտաքին հղումներ
Կատեգորիա:Իտալիայի բնակավայրեր
Միլցինի եկամտաբեր տուն (Դոնի Ռոստով)
Միլցինի եկամտաբեր տուն (Доходный дом Мыльцына), XIX դարի քաղաքացիական ճարտարապետության հուշարձան և մշակութային ժառանգության օբյեկտ Ռուսաստանի Դոնի Ռոստով քաղաքում։ Գտնվում է Պաշտպանության փողոց, 48/18, Սեմաշկոյի նրբանցք հասցեում ։
Պատմություն
Տունը մշակութային ժառանգության օբյեկտների ցուցակում նշված է սեփականատերերից մեկի` Ֆեոդոր Իվանովիչ Միլցինի ազգանունով։ Նա զբաղվել է հացահատկի առևտրով և բանկային գործով։ 30 տարի Ֆեոդոր Միլցինն աշխատել է քաղաքային հասարակական բանկում, որտեղ ժամանակի մեծ մասը զբաղեցրել է տնօրենի պաշտոնը։ Եղել է Դոնի Ռոստովի պատվավոր քաղաքացի և զբաղվել է բարեգործությամբ։ 1913 թվականին տեղեկություն հայտնվեց, որ Ֆեոդոր Միլցինը կարող էր մասնակից լինել գումարները վատնելուն, որի պատճառով նա դադարեց բանկի տնօրեն լինելուց ։
Նրա տունը ճարտարապետության հուշարձան է, կառուցվել է XIX դարի վերջում ։ Միլցինի տունն անվանում են քաղաքի պատմական մասի կենտրոն, որն ազդել է շրջակայքի կառուցապատման ձևավորման վրա ։ Շենքն ունի պահպանության տեղական կարգավիճակ ։ «Պատմության և մշակույթի տեղական նշանակության «Ֆ. Ի. Միլցինի եկամտաբեր տուն» հուշարձանի տարածքը և պահպանման գոտին սահմանելու մասին» 2001 թվականի հունվարի 9-ի թիվ 2 որոշմամբ հաստատվել են մշակութային ժառանգության օբյեկտի սահմանները և պահպանման գոտին ։
Դոնի Ռոստով քաղաքի գույքահողային հարաբերությունների բաժինը 2010 թվականի մարտի 12-ին հաստատեց թիվ 834 հրամանը, որը վերաբերում է «Ֆ. Ի. Միլցինի եկամտաբեր տուն» հուշարձանի մունիցիպալացմանը ։
Նկարագրություն
Տան ճարտարապետական ոճը բնորոշ է մինչև 1917 թվականի հեղափոխությունը Դոնի Ռոստովում կառուցված առանձնատներին։ Առաջին հարկում գտնվում էր առևտրային հաստատություն։ Տունը զարդարված է էկլեկտիզմի նեոկլասիցիզմի ուղղության տարրերով ։
Ծանոթագրություններ
Կատեգորիա:Դոնի Ռոստովի շենքեր և կառույցներ
Պոմարանչե
Պոմարանչե  (Pomarance), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 6129 մարդ (ըստ 2008 թվականի տվյալներով)։ Բնակչության միջին խտությունը՝ 28 մարդ/կմ²։ Զբաղեցնում է 67 կմ² տարածք։ Փոստային ինդեքս՝ 56045։ Հեռախոսային կոդը՝ 050։
Կոմունայի հովանավորն է Սուրբ Վիկտորը։ Տոնը նշվում է ապրիլի 7-ին։
Ժողովրդագրություն
Բնակչության աճ.․
Արտաքին հղումներ
Կատեգորիա:Իտալիայի բնակավայրեր
Իդրինսկի շրջան (Կրասնոյարսկի երկրամաս)
Իդրինսկի շրջան (И́дринский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Իդրինսկոե ։
Աշխարհագրություն
Շրջանի տարածքի մակերեսը կազմում է 6070 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13792 մարդ։ Բնակչության խտությունը կազմում էր 2,27 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1924 հիմնադրված պետություններ և տարածքներ
Անտոնիո Մաքդայես
Անտոնիո Քեյթֆլեն Մակդայես (Antonio Keithflen McDyess; ), ամերիկացի պրոֆեսիոնալ բասկետբոլիստ։ Խաղացել է ծանր հարձակվողի դիրքում։ Սովորել է Ալաբամայի համալսարանում ։ 1995 թվականի ԲԱԱ դրաֆթի ժամանակ ընտրվել է «Լոս Անջելես Կլիպերս» ակումբի կողմից և միանգամից փոխանակվեց «Դենվեր Նագեթս»։ Հետագայում հանդես է եկել «Ֆինիքս Սանս», «Նյու Յորք Նիքս», «Դետրոյթ Փիստոնս», և «Սան Անտոնիո Սփըրս» ակումբներում։ ԱՄՆ բասկետբոլի ազգային հավաքականի կազմում դարձել է 2000 թվականի Ամառային օլիմպիական խաղերի չեմպիոն։
Ավան (բնակավայրի տեսակ)
Ավան անունը պատկանում է այն տեղանունների թվին, որոնք իրենց նախնական նշանակությամբ հասարակ են, բայց հետագայում դարձել են աշխարհագրական հատուկ անուն։
Ավան բառը հայերենում փոխառված է պահլավերենից։ Նա ունի «գյուղի» կամ «շենի» իմաստ։ Ի դեպ, անցյալում սովորաբար ավան են կոչվել այն բնակավայրերը, որոնք պարսպապատ չեն եղել և դրանով էլ հենց տարբերվել են քաղաքներից։ Ավան մասնիկը միացվել է մեր շատ տեղանունների։ Այդ ձևով են առաջացել Ստեփանավան, Գեղամավան, Արտավան և այլ անուններ։
Ավանը եղել է Այրարատյան նահանգի Կոտայք գավառի նշանավոր բնակավայրերից մեկը։ Նա դեռ յոթերորդ դարի սկզբում եղել է կաթողիկոսանիստ վայր։ Անցյալի հուշարձաններից նշանավոր է վեցերորդ դարի ճարտարապետական հուշարձաններից՝ Ավանի տաճարը, որը եղել է միջնադարյան հայ ճարտարապետության աչքի ընկնող կոթողներից մեկը։
Տաճարը կառուցել է հակաթոռ կաթողիկոս Հովհան Սյունականը։ Դա այն շրջանն էր, երբ Հայաստանը կրկին բաժանվեց Պարսկաստանի և Հունաստանի միջև։ Այդ ժամանակներում էր, որ Ավանում Հովհան կաթողիկոսը (519—602) հիմնեց այս տաճարը և Ավանն էլ դարձրեց կաթողիկոսանիստ վայր, ի հակադրություն Էջմիածնի կաթողիկոսարանի։ Դրա համար էլ ասում են հակաթոռ կաթողիկոս կամ քաղկեդոնական կաթողիկոսություն։ Այսինքն՝ հայ եկեղեցական օրենքով ընտրված կաթողիկոսին հակառակ։ Ավանի տաճարի նախատիպը եղել է Էջմիածնի Մայր Տաճարը։ Այդ առթիվ ճարտարապետ Թորոս Թորամանյանը գրում է՝ «Այս Հովհան կաթողիկոսը Ավանում շինեց 6-րդ դարու մեջ մի եկեղեցի, որ նմանություն էր բերում Էջմիածնին. այս նմանությունն այն ժամանակ պատշաճ էր համարվում, որովհետև Հովհանը նստում էր հակաթոռ կաթողիկոս, հակառակ Էջմիածինի, ուստի շինած կաթողիկոսական եկեղեցին ևս պիտի ունենար Էջմիածնի ավանդական ձևը, իբրև կաթողիկոսական լուսավորչական ձև»։
Գեղեցիկ Կույս Մարիամ Կրուժլովայից
Գեղեցիկ Կույս Մարիամ Կրուժլովայից (Madonna z Krużlowej), լորենուց քանդակված գոթական արձան, որ նախկինում գտնվել է Կրուժլովա Վիժնյա (Krużlowa Wyżnia) գյուղի եկեղեցում (Փոքր Լեհաստան վոևոդություն, Նովի Սոնչ պովյատ, Գրիբուվ գմինա), 1889 թվականին արձանն այնտեղ հայտնաբերել են Վլադիսլավ Լուշկևիչն ու Ստանիսլավ Վիսպյանսկին։ 1899 թվականին արձանը ձեռք է բերվել Կրակովի Ազգային թանգարանի կողմից ։
Նկարագրություն
Քանդակն ստեղծվել է, այսպես կոչված, մեղմ ուշ գոթական ոճով և «Գեղեցիկ Աստվածամայրերի» օրինակ է, որոնք վերաբերում են միջազգային գոթիկային։ Արձանն ստեղծվել է 15-րդ դարի սկզբում անհայտ անձի կողմից։
Արձանն ունի 119 սմ բարձրություն, և այն կարելի է դիտել միայն երեք կողմից, քանի որ հետևի կողմից փոս է փորված, որպեսզի կանխվի փայտի ճաքելը հետագայում։
Արձանը ներկայացնում է Կույս Մարիամին՝ գրկած մերկ մանկանը, ում ձեռքին խնձոր կա։ Մարիամը կանգնած է կոնտրապոստ ձևով։ Աստվածամոր հագուստը, որի ծալքերը ներկայացված են ամենայն մանրամասնությամբ, բնավ չի աղավաղում նրա մարմնակազմվածքը։
Պատմություն
Ենթադրվում է, որ արձանը նախատեսված էր Կրակովի եկեղեցիներից մեկում տեղադրվելու համար և Կրոժլովա Վիժնյա գյուղի եկեղեցի է տեղափոխվել միայն 17-րդ դարում, երբ նորաձևության պահանջով քաղաքի եկեղեցիներում սկսել են տեղադրվել բարոկկո ոճի արձաններ։
Պատմական փաստաթղթերում արձանն առաջին անգամ հիշատակվում է 1607 թվականին, իսկ հաջորդ հիշատակությունը վերաբերում է 1766 թվականին։ Արձանն սկզբում գտնվել է եկեղեցու գլխավոր սրահում, այնուհետև տեղադրվել է գավթում, իսկ երբ արձանը վնասվել է փայտաթրթուրների կողմից, այն տեղափոխվել է եկեղեցու ձեղնահարկ։
Արձանը գտնվել է շատ վատ վիճակում։ Այն ծածկված է եղել ներկի բազմաթիվ շերտերով. երբ հերթական շերտն սկսել է թափվել, այն քերել են ու նորից ներկել։ Կրակովում արձանը ցուցադրվել է Սուկեննիցի թանգարանում, իսկ 1924 թվականից՝ Կրակովի քաղաքապետարանի աշտարակում։ Գերմանացիների կողմից քաղաքի գրավումից հետո այն տեղադրվել է նահանգապետ Հանս Ֆրանկի գրասենյակում, որ գտնվում էր Վավելի ամրոցում։
2007 թվականի հոկտեմբերից արձանը պատկանում է Էրազմ Ցիոլեկի թանգարանին։
Արտաքին հղումներ
Կատեգորիա:Կրակով
Նետ
Նետ ու աղեղ, հնագույն հեռահար զենք։
Գործածվել է որսորդության և ռազմական նպատակներով։ Օգտագործել են աշխարհի գրեթե բոլոր ժողովուրդները (բացի Ավստրալիայի ու Միկրոնեզիայի բնիկներից)՝ մեզոլիթից մինչև XVII դ., որոշ ժողովուրդները՝ մինչև XX դ. ։
Արտաքին հղումներ
Կատեգորիա:Զենք այբբենական կարգով Կատեգորիա:Նետաձգություն
Նորբերտո Մուրարա Նետո
Բարսելոնա ֆուտբոլային ակումբի դարպասապահ։
Բրազիլիա
Ֆուտբոլային կարիերան Նետոն սկսել է բրազիլական «Կրուզեյրո» ֆուտբոլային ակումբում, բայց մեկ տարի անց տեղափոխվել է «Ատլետիկո Պարանէնսե» ակումբ։ Վերջինիս հետ մարզիկը կնքել է մասնագիտական առաջին պայմանագիրը։ Հիմնական թիմի կազմում Նետոն նորամուտը նշել է 2009 թվականի օգոստոսի 17-ին՝ «Գրեմիո Բարուերի» ակումբի դեմ խաղում։ Խաղն ավարտվում է 3:0 հաշվով, իսկ Նետոն գոլ բաց չի թողել։ 2009 թվականին Նետոն ևս մեկ անգամ մասնակցեց հանդիպման, այս անգամ «Ատլետիկո»-«Բոտաֆագո» խաղին, որում նրանք դարձյալ հաղթեցին ։
2010 թվականին Նորբերտո Նետոն դառնում է «Ատլետիկո» ակումբի հիմնական դարպասապահը, ով մրցաշարի 34 խաղերից 33-ում մասնակցություն է ունենում։
Ֆիորենտինա
2011 թվականի հունվարի 5-ին Նորբերտո Նետոն տեղափոխվում է Ֆլորենցիա քաղաքի «Ֆիորենտինա» ֆուտբոլային ակումբ։ Տրանսֆերի գումարը կազմել էր € 3,5 միլիոն ։ Պայմանագիրը կնքվում է 3 օր անց  ։
Նոյեմբերի 24-ին Նետոն Իտալիայի գավաթի 4-րդ փուլում, երբ իտալական ակումբը խաղում էր Էմպոլիի դեմ իր նորամուտն է նշում թիմի հիմնական կազմում, իսկ ակումբը հաղթում է 2:1 հաշվով։
А սերիայի առաջնությունում բրազիլացի դարպասապահը դեբյուտում է 35-րդ տուրում՝ «Ատալանտայի» դեմ խաղում։ Առաջին խաղն ավարտվում է ակումբի պարտությամբ՝ 0:2, սակայն 38-րդ տուրում՝ «Կալյարի» ակումբի դեմ, Նետոն դարպասը կարողանում է անառիկ պահել։
2014 թվականի մայիսի 3-ին Իտալիայի գավաթի հերթական փուլում «Նապոլի» ակումբի դեմ խաղում Նորբերտո Նետոն բաց է թողնում 3 գոլ. խաղն ավարտվում է 3:1 հաշվով ։ Ֆիորենտինայի կազմում ֆինանսական տարաձայնություններ են առաջանում ակումբի ղեկավարության և մարզիկի միջև ։ Արդյունքում մեկ տարի անց մարզիկը լքում է թիմը։
«Ֆիորենտինայի» կազմում վերջին խաղը տեղի է ունենում 2015 թվականի մայիսի 24-ին. «Պալերմո» – «Ֆիորենտինա» խաղն ավարտվում է 2:3 հաշվով ։ Այդ խաղում յուվենտուսցի ֆուտբոլիստներ Պաուլո Դիբալան և Նորբերտո Նետոն խաղում էին հակառակ ակումբներում։
Յուվենտուս
2015 թվականի ապրիլի 30-ին տեղի է ունենում «Ֆիորենտինա»-«Յուվենտուս» մրցավեճը։ Խաղն ավարտվում է 2:3 արդյունքով՝ Ֆիորենտինայի պարտությամբ ։ Երկու ամիս անց պայմանագիրը լրանալուց հետո Նորբերտո Նետոն հեռանում է ակումբից ։ Դարպասապահին առաջարկություններով հանդես են գալիս ֆրանսիական «ՊՍԺ»-ն, իսպանական «Ռեալ Մադրիդը» և անգլիական «Լիվերպուլը» ։
2015 թվականի հուլիսի 3-ին Թուրինի «Յուվենտուս» ֆուտբոլային ակումբի հետ դարպասապահը կնքում է քառամյա պայմանագիր ։ Նոր դարպասապահին ակումբը ձեռք է բերում անվճար, քանի որ նրա պայմանագիրը Ֆիորենտինայի հետ արդեն ավարտվել էր ։ Սեպտեմբերի 23-ին Նետոն կատարում է իր առաջին դեբյուտը՝ Ֆրոզինոնե ակումբի դեմ խաղում. խաղն ավարտվում է 1:1 հաշվով։ Դեկտեմբերի 16-ին Նետոյի մասնակցությամբ Յուվենտուսը 4:0 հաշվով կարողանում է հաղթել նույն քաղաքի համանուն ֆուտբոլային ակումբին՝ «Տորինոյին» ։
2016 թվականի սկզբին Նորբերտո Նետոն, ինչպես և իր հայրենակից Ռուբինյոն պատրաստակամություն էին հայտնել հունիսին լքել թիմը՝ խաղերին քիչ մասնակցություն ունենալու համար ։ Սակայն մի քանի օր անց պարզ էր դարձել, որ նա կմնա ակումբում, ինչին դարպասապահը պատասխանել էր, որ երջանիկ է Բուֆֆոնի փոխարինողը լինելու համար ։
Նոր տարին դարպասապահը դիմավորում է հաղթական. Իտալիայի գավաթի առաջնությունում հունվարի 20-ին «Յուվենտուս»-«Լացիո» խաղն ավարտվում է 1:0, իսկ հունվարի 27-ին՝ «Յուվենտուս»-«Ինտեր» խաղը՝ 3:0 հաշվով ։
Միջազգային կարիերա
2012 թվականի ամռանը Նորբերտո Մուրարա Նետոն մասնակցում է Միացյալ Թագավորության մայրաքաղաք Լոնդոնում կայացած օլիմպիական խաղերին։ Առաջին երկու խաղերում՝ Եգիպտոսի ու Բելառուսի ֆուտբոլի ազգային հավաքականների դեմ խաղում դարպասապահը խաղում էր հիմնական Բրազիլիայի հավաքականի կազմում։
2015 թվականի Պանամերիկյան ֆուտբոլային խաղերի ժամանակ նա աչքի է ընկնում իր կատարողունակությամբ ։ Խաղերին մասնակցում է այն ժամանակ, երբ հավաքանի դարպասապահ Դիեգո Ալվեսը վնասվածք է ստանում ծնկի շրջանում ։ Շնորհիվ դարպասապահի լավ խաղի՝ Բրազիլիայի հավաքականը կարողանում է հասնել քառորդ եզրափակիչ։
Ձեռքբերումներ
Թիմային
«Յուվենտուս»
Ակումբային վիճակագրություն
2016 թվականի հունվարի 27-ի դրությամբ
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:2012 թվականի Ամառային օլիմպիական խաղերի արծաթե մեդալակիրներ
Իլանսկի շրջան
Իլանսկի շրջան (Ила́нский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1939 թվականին։ Վարչական կենտրոնը՝ Իլանսկիյ ։
Աշխարհագրություն
Շրջանի տարածքի մակերեսը կազմում է 3780 կմ²։
Բնակչություն
2010 թվականի մարդահամարի արդյունքներով շրջանում բնակվում էր 26139 մարդ։ Բնակչության խտությունը կազմում էր 6,92 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների
Ֆուաշ
Ֆուաշ (Foisches), համայնք Ֆրանսիայի Շամպայն-Արդեն մարզի Արդեններ գավառում :
Բնակչությունը 2008 թվականի դրությամբ կազմում է 233 մարդ, բնակչության խտությունը` 50.11 մարդ/կմ²: Բնակավայրը զբաղեցնում է 4.65 կմ² տարածք:
Աշխարհագրություն
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 40 կմ հյուսիս:
Բնակչություն
Բնակչության քանակը ըստ տարիների
Ծանոթագրություններ
Կատեգորիա:Ֆրանսիայի բնակավայրեր
Լե Մետերի
Լե Մետերի (Les Métairies), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 563 մարդ, բնակչության խտությունը` 108.69 մարդ/կմ²։ Բնակավայրը զբաղեցնում է 5.18 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 402 աշխատունակ (15-64 տարեկան) բնակիչ, որոնցից ակտիվ էին 285-ը, իսկ ոչ ակտիվները` 117։ Ակտիվության ցուցանիշը կազմում է 70,9 %։ 285 աշխատունակ մարդկանցից աշխատել է 258 անձ (131 տղամարդ և 127 կին)։ Գործազուրկ են եղել 27 անձ (12 տղամարդ և 15 կին)։ 117 անաշխատունակներից 26-ը եղել են աշակերտներ կամ ուսանողներ, 62-ը` թոշակառուներ, իսկ 29-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սանտա Լուզիա դու Նորտի
Սանտա Լուզիա դու Նորտի (Santa Luzia do Norte), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մասեյոյի գավառ գավառի կազմի մեջ։ Բնակչությունը կազմում է 6 891 մարդ՝ 2010 թվականի տվյալներով։ Գրավում է 29,604 կմ2 տարածք։ Բնակչության խտությունը՝ 232,77 մարդ/կմ²։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Տատյանա Կուխարժովա
Տատյանա Կուխարժովա (Taťána Kuchařová, ), չեխական գեղեցկության մրցույթում «Միսս Չեխիա» տիտղոսի նվաճող և «Միսս աշխարհ-2016» ։ Նա դարձել է առաջին չեխը, ով հաղթել է «Միսս աշխարհ» գեղեցկության մրցույթի եզրափակչում, որը տեղի է ունեցել 2006 թվականի սեպտեմբերի 30-ին Լեհաստանի մայրաքաղաք Վարշավայում։ Նա նաև Միսս աշխարհ մրցույթի պատմության մեջ ամենաերիտասարդ հաղթողն է․ տիտղոսը նվաճելիս եղել է ընդամենը 18 տարեկան և սովորում էր միջնակարգ դպրոցում։
Կենսագրություն
Տատյանա Կուխարժովան ծնվել է Տրնավայում (այժմ՝ Սլովակիայում) և մեծացել Չեխիայի Օպոչնո քաղաքում ։
Սովորել է միջնակարգ դպրոցում և բակալավրիատի քննությունները հանձնելուց հետո՝ 2008 թվականի նոյեմբերին ընտրվել «Միսս Չեխիա»՝ այդ տիտղոսին տիրելով մինչև 2010 թվականը։ Իսկ հաջորդ տարվա սեպտեմբերին դարձել «Միսս աշխարհ»։ Նրա հասակը 177 սմ է, շիկահեր է, ունի կապույտ աչքեր, իսկ մարմնի չափսերն են 88-63-90։ Տատյանան սիրում է թենիս, ձիասպորտ, ունի տնային բազմաթիվ կենդանիներ՝ կրիաներ, թռչուններ, բազմաթիվ կատուներ, ճագարներ և ծովախոզուկներ։ Նրա կարգախոսն է․ «Միշտ լինել լավատես»։
Տատյանա Կուխարժովայի ընկերը եղել է քաղաքական գործիչ, Պրահայի քաղաքական խորհրդի անդամ Միլան Ռիխտերը, որից, սակայն, բաժանվել է 2009 թվականի աշնանը ։ 2010 թվականի դրությամբ նա ապրում էր ամերիկացի մոդել Լեն Կարլսոնի հետ ։
2008 թվականի հունիսի 25-ին նա ստեղծել է «Օգնություն գեղեցկությանը» հիմնադրամը, որի նպատակն էր ֆինանսական, նյութական, հումանիտար, իրավական, փորձագիտական, ինչպես նաև անհատական և կրթական օգնություն ցույց տալ այն մարդկանց, ովքեր ունեն ֆիզիկական, սոցիալական կամ տնտեսական աջակցության կարիք ինչպես Չեխիայի Հանրապետությունում, այնպես էլ նրա սահմաններից դուրս ։
Միսս աշխարհ
Ժյուրիին Տատյանան ասաց, որ ուզում է ընդունվել համալսարան և ապա դառնալ մոդել, ինչը, իր կարծիքով, իրեն ճանապարհորդելու հնարավորություն կտա։
2006 թվականի դեկտեմբերին նա Վիեննայում նկարահանվեց Fashion TV ալիքի նորաձևության մասին ֆիլմում, որի ռեժիսորը և պրոդյուսերը Ալեքսանդր Շուկովն էր։
2007 թվականի դեկտեմբերի 1-ին՝ «Միսս աշխարհ-2007» մրցույթի եզրափակիչ փուլի գալա-ցուցադրության ժամանակ, Տատյանան իր թագը հանձնեց հաջորդ «Միսս աշխարհին»՝ Չժան Ցզիլինին, որը Չինաստանի Սանյա քաղաքից էր (այնտեղ էլ տեղի էր ունենում այդ մրցույթի եզրափակիչ փուլը) ։ Տիտղոսի հանձնման ժամանակ նա, բացի հայրենի Չեխիայից, եղավ Լեհաստանում, Արաբական Միացյալ Էմիրություններում, Մեքսիկայում, ԱՄՆ-ում, Չինաստանում, Անգլիայում, Հյուսիսային Իռլանդիայում, Ռուսաստանում, Շրի-Լանկայում և Լատվիայում։
Տիտղոսն ստանալուց 9 ամիս անց Տատյանան ավարտեց միջնակարգ դպրոցը ։
Արտաքին հղումներ
Կատեգորիա:Չեխ մոդելներ Կատեգորիա:Չեխ դերասաններ
Իրբեյսկի շրջան (Կրասնոյարսկի երկրամաս)
Իրբեյսկի շրջան (Ирбейский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Իրբեյսկոե ։
Աշխարհագրություն
Շրջանի տարածքի մակերեսը կազմում է 10921 կմ²։
Բնակչություն
2010 թվականի մարդահամարի արդյունքներով շրջանում բնակվում էր 17625 մարդ։ Բնակչության խտությունը կազմում էր 1,61 մարդ/կմ²։
Արտաքին հղումներ
Կատեգորիա:Կրասնոյարսկի երկրամաս Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1924 հիմնադրված պետություններ և տարածքներ
Դենիս Սքոթ
Կարիերան ԲԱԱ-ում
Սքոթը խաղացել է թեթև հարձակվողի դիրքում։ 1989-1990 մրցաշրջանի թվականներին համարվել է Atlantic Coast կոնֆերանսի տարվա խաղացողը։ Դենիսը հանդես է եկել Բասկետբոլի ազգային ասոցիացիայի «Օռլանդո Մեջիք», «Դալաս Մավերիքս», «Ֆինիքս Սանս», «Նյու Յորք Նիքս», «Մինեսոտա Թիմբերվուլվզ» և «Մեմֆիս Գրիզլիս» ակումբներում։ Դենիս Սքոթը 1990 թվականի ԲԱԱ դրաֆթի ժամանակ ընտրվել է «Օռլանդո Մեջիք» ակումբի կողմից, 4-րդ համարի ներքո։ Իր երեքմիավորանոց նետումների իրագործման ունակության պատճառով նրան տվել են 3-D մականունը։ Մինչև 1992 թվականը, երբ ընտրվեց Շաքիլ Օ'Նիլը, Նիկ Անդերսոնի հետ միասին, եղել է ակումբի գլխավորներից մեկը։ Իր կարիերայի ընթացքում Սքոթը սահմանել է ԲԱԱ-ի մի քանի ռեկորդներ։ 1997 թվականի սեպտեմբերի 24-ին փոխարինվեց «Դալաս Մավերիքս» ։
Արտաքին հղումներ
Կատեգորիա:Օռլանդո Մեջիքի բասկետբոլիստներ Կատեգորիա:20-րդ դարի անձինք Կատեգորիա:Ամերիկացի բասկետբոլիստներ Կատեգորիա:Ֆինիքս Սանսի բասկետբոլիստներ
Միկոլա Օլեյնիկ
Միկոլա Օլեյնիկ (Олійник Микола Якович, ), ուկրաինացի գրող։
Կենսագրություն
Միկոլա Օլեյնիկը ծնվել է 1923 թվականին Կիևշչինայի Բիշև գյուղում, գյուղացու ընտանիքում։ Դպրոցն ավարտելուց հետո 1940 թվականին ընդունվել է Կիևի մանկավարժական ինստիտուտի բանասիրական ֆակուլտետ, որն ավարտել է պատերազմից հետո, հեռակա կարգով։ Հայրենական պատերազմն սկսվելիս աշխատել է արևելք էվակուացված հիմնարկների վերականգնման գործում։ Մեկ տարի անց զորակոչվել է գործող բանակ։ 1948 թվականից աշխատել է թերթերի խմբագրություններում, եղել է «Օտչիզնա» ամսագրի արձակի բաժնի խմբագիրը։ Եղել է ԽՄԿԿ անդամ ։
Մահացել է 1997 թվականի հունվարի 8-ին։ Թաղված է Կիևի Բայկովե գերեզմանատանը (հատված № 49ա)։
Պարգևներ
Լեսյա Ուկրաինկայի անվան մրցանակ «Պրոմեթևսի դուստրը» վեպի համար, 1991
Հիշատակ
2007 թվականի մայիսի 8-ին Բիշևի դպրոցի մոտ տեղադրվել է Միկոլա Օլեյնիկի հուշարձանը։
Ծանոթագրություններ
Կատեգորիա:Ուկրաինացի գրողներ Կատեգորիա:ԽՄԿԿ անդամներ Կատեգորիա:Կարմիր աստղի շքանշանի ասպետներ
Բերյոզկա (Կլյազմայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Մարալյան Սարով
Մարալյան Սարով, գյուղ Արցախի Հանրապետության Մարտակերտի շրջանում ։
Ընդհանուր տեղեկություններ
Գտնվում է Թարթառ գետի աջ ափին, Մարտակերտից 22 կմ, իսկ Ստեփանակերտից` 77 կմ հեռավորության վրա։ Անվանումը կապված է «գեղեցիկ սարով» հասկացության հետ։ Գյուղը հիմնադրվել է 1917-1918 թվականներին։ Դիրքը հարթավայրային է, բարձրությունը ծովի մակերևույթից 400 մ է, կլիմայական պայմանները չոր մերձարևադարձային են։ 1970 թվականին այստեղ կար 27 տուն, 133 բնակիչ, իսկ 1987 թվականին` 29 տուն, 87 բնակիչ։ Կոլտնտեսությունը կազմակերպվել է 1932 թվականին։ 1923 թվականին այստեղ բացվել է տարրական դպրոց։ Էլեկտրիֆիկացվել է 1951 թվականին ։ Գյուղը մեծապես տուժել է Արցախյան պատերազմում։
Հայտնի Մարալյան Սարովցիներ
Այս գյուղում են ծնվել ֆիզիկա-մաթեմատիկական գիտ. դոկտոր, պրոֆեսոր Աշոտ Խաչատրյանը, խորհրդային բանակի գեներալ-մայոր Ռոման Արուտյունովը և գեներալ-մայոր Ռաֆայել Հարությունյանը:
Գյուղը Հայրենական մեծ պատերազմում
Հայրենական մեծ պատերազմին մասնակցել է 25 մարդ, զոհվել է 12-ը։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Արցախի Հանրապետության գյուղեր Կատեգորիա:Մարտակերտի շրջանի բնակավայրեր
Xscape
Xscape, Մայքլ Ջեքսոնի տասներկուերորդ ստուդիական ալբոմը, որը թողարկվել է 2014 թվականի մայիսի 13-ին։ Ապրիլի 1-ին «Xscape»-ը iTunes-ի և Ամազոնի նախնական պատվերի համար հասանելի է դարձել ։
Ալբոմի մասին
«Xscape» անվանումով ձայնասկավառակում տեղ են գտել երաժշտի ավելի վաղ չթողարկված ութ երգեր, որոնք Epic Records ձայնագրման ընկերության պրոդյուսերները հանել են Ջեքսոնի ձայնագրությունների արխիվից ։
Երգչի նոր ալբոմի վրա աշխատել են մի քանի հայտնի պրոդյուսերներ՝ Epic Records ձայնագրման լեյբլի գործադիր տնօրեն Էլ Էյ Ռեյդը, Թիմբալենդը, ինչպես նաև Ռոդնի Ջերքինսը՝ Ջեքսոնի կենդանության ժամանակ թողարկված վերջին՝ «Invincible» ստուդիական ալբոմի պրոդյուսերը, որը մասնակցել է «Xscape»-ի՝ նոր ձայնասկավառակի տիտղոսային երգի ստեղծմանը ։
Ալբոմը վաճառքի է հանվել երկու տարբերակով։ Սովորական տարբերակում տեղ են գտել պրոդյուսերների ժամանակակից մշակմամբ երգերը, դելյուքս-հրատարակությունում դրանց ավելացել են օրիգինալ փորձնական տարբերակներ և երկու տեսահոլովակ ։ «Xscape»-ի առաջխաղացման համար Մայքլ Ջեքսոնի ժառանգության կարգադրիչները պայմանագիր են կնքել սմարթֆոններ արտադրող Sony Xperia Z2-ի հետ ։ Մայիսի 13-ին՝ ալբոմի թողարկման օրը, ձայնասկավառակի երգերը անվճար հասանելի են դարձել նոր բջջային սարքերի սեփականատերերին ։
Մոնբուայե
Մոնբուայե (Montboyer), համայնք Ֆրանսիայի Նոր Ակվիտանիա մարզի Շարանտ գավառում ։
Xscape
Ալբոմի մասին
«Xscape»-ը դարձել է երգչի երկրորդ հետմահու ստուդիական ալբոմը։ 2010 թվականին՝ կատարողի «վերադարձից» մեկ տարի անց, թողարկվել է «Michael» ալբոմը։
Մոնբուայե
Բնակչությունը 2008 թվականի դրությամբ կազմում է 411 մարդ, բնակչության խտությունը` 15.34 մարդ/կմ²։ Բնակավայրը զբաղեցնում է 26.79 կմ² տարածք։
Xscape
Երգացանկ
(**) — վոկալային պրոդյուսեր
Մոնբուայե
Աշխարհագրություն
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 37 կմ հարավ։
Xscape
Արտաքին հղումներ
Կատեգորիա:2014 ալբոմներ Կատեգորիա:Մայքլ Ջեքսոնի ալբոմներ Կատեգորիա:Հետմահու ալբոմներ
Մոնբուայե
Բնակչություն
Բնակչության քանակը ըստ տարիների
Տնտեսություն
2010 թվականին ուներ 233 աշխատունակ (15-64 տարեկան) բնակիչ, որոնցից ակտիվ էին 151-ը, իսկ ոչ ակտիվները` 82։ Ակտիվության ցուցանիշը կազմում է 64,8 %։ 151 աշխատունակ մարդկանցից աշխատել է 141 անձ (75 տղամարդ և 66 կին)։ Գործազուրկ են եղել 10 անձ (5 տղամարդ և 5 կին)։ 82 անաշխատունակներից 20-ը եղել են աշակերտներ կամ ուսանողներ, 23-ը` թոշակառուներ, իսկ 39-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մաքսիմովի տուն (Դոնի Ռոստով)
Մաքսիմովի տուն (Дом Максимова, Քաղաքային վարչության շենք, Здание городской управы), շենք Դոնի Ռոստովում, որը կառուցվել է XIX դարի կեսերին կլասիցիզմի ոճով ։ Սա քաղաքի՝ մինչև մեր օրերը պահպանված քարե առավել հին շինություններից մեկն է։ Տան առաջին տերը եղել է վաճառական Պ. Ռ. Մաքսիմովը ։ Մաքսիմովի տունն ունի մշակութային ժառանգության տարածաշրջանային նշանակության օբյեկտի կարգավիճակ ։
Պատմություն
1867 թվականին Դոնի Ռոստովի Հին (Բազարնայա) հրապարակում կառուցվել է երկհարկանի քարե եկամտաբեր տուն ։ Այն պատկանել է հացահատկի առևտրական Պ. Ռ. Մաքսիմովին, որը հացահատկի ընդունման կետերի և ալրաղացների սեփականատեր էր։ Ըստ որոշ ենթադրությունների՝ շենքի նախագծի հեղինակը Տրոֆիմ Շարժինսկին է ։ 1868 թվականին Մաքսիմովի տանը բացվել է հասարակական վայրերի նոր տարածք, և այնտեղ են տեղափոխվել քաղաքային դուման, վաճառականների և քաղաքենիական վարչությունները ։ Քաղաքային դուման այս տանը գործել է մինչև 1899 թվականը, երբ նրա համար կառուցվել է նոր շենք Բոլշայա Սադովայա փողոցում ։
Բացի քաղաքային դումայից Մաքսիմովի տանը տարբեր ժամանակներում գործել են նաև այլ հաստատություններ՝ Մ. Լ. Լևկովայի օրիորդաց վարժարանը, վաճառական տանուտերի գրասենյակը, ֆաբրիկագործարանային ուսուցման դպրոցը, մարզական դպրոցը, նախագծային ինստիտուտներ։ Մաքսիմովի տանը կային նաև բազմաթիվ առևտրային կրպակներ ։
2000-ական թվականներին շենքը փոխել է մի քանի սեփականատեր, այնտեղ տեղակայված են եղել տարատեսակ խանութներ և գրասենյակներ։ Նույն ժամանակահատվածում սկսվեցին վեճերը Մաքսիմովի տան պահպանական կարգավիճակի վերաբերյալ։ 2006 թվականի ապրիլին Դոնի Ռոստովի Լենինյան շրջանային դատարանը Մաքսիմովի տունը զրկեց մշակութային ժառանգության օբյեկտի կարգավիճակից ։ Հետագայում դատախազությունը փորձել է բողոքարկել այդ որոշումը։ Մաքսիմովի տունը ենթարկվել է վերակառուցման և վերահատագծումների ։ 2006 թվականին շենքի պատին տեղադրվեց հուշատախտակ, սակայն 2011 թվականին, ճակատի վերանորոգման ընթացքում, իր հանեցին ։ Ավելի ուշ տեղադրվեց նոր հուշատախտակ։
Ճարտարապետություն
Շենքը գտնվում է Ստանիսլավսկու փողոցի և Սեմաշկոյի նրբանցքի խաչմերուկում։ Գլխավոր ճակատը նայում է դեպի Սուրբ Աստվածածնի ծննդյան տաճարը ։ Շենքը կառուցված է ուշ կլասիցիզմի ավանդույթներով։ Առաջին և երկրորդ հարկերի պատուհանատեղերն ունեն կիսակամարաձև ավարտ։ Կամարաշարային գոտիով քիվն ավարտում է ճակատի դեկորը։ Գլխավոր ճակատի կենտրոնական մասն ընդգծված է մի շարք փոքր կամարաձև պատուհաններ ունեցող կիսահարկով ։
Ծանոթագրություններ
Կատեգորիա:Դոնի Ռոստովի շենքեր և կառույցներ Կատեգորիա:Ռուսաստանի մշակութային ժառանգություն
Մարգարիտ
Մարգարիտը փափկամարմինների (մոլյուսկների) խեցիներում արտադրվող պինդ, անկանոն, կլորավուն գոյացում է։ Իր արտաքին գրավիչ տեսքի և հայթայթման (որսի) դժվարության պատճառով դարեր շարունակ դասվում է թանկարժեք քարերի շարքին և օգտագործվում է զարդերի պատրաստման մեջ։ Այն անհրաժեշտ է պահել բաց տարածությունում՝ արևի տակ։ Մարգարիտ բառը, բազմաթիվ մշակույթներում ստացել է նաև փոխաբերական իմաստ՝ հազվադեպ, հիանալի և ցանկալի մի բան։
Չափսերը, գույնն ու ձևը
Մարգարտի չափսերը ևս տարբերվում են. հանդիպում են ասեղագլխի չափսից մինչև աղավնու ձվի չափս ունեցող մարգարիտներ։ Մինչ այժմ գտնված 450 կարատ մեծությամբ ամենամեծ մարգարիտը պահվում է Լոնդոնի Երկրաբանական թանգարանում։ Հենց անգլիական արքայական թագն են զարդարում նաև ամենահայտնի սև մարգարիտները։
Մարգարիտը կարող է լինել սպիտակ, դեղնավուն, կրեմագույն, արծաթագույն, ոսկեգույն, մոխրագույն կամ երկնագույն։ Իսկ ըստ ձևի այն կարող է լինել՝ կանոնավոր, գնդաձև, կիսագնդաձև, երկարավուն, արցունքաձև, ինչպես նաև՝ «պարագոն»՝ ունենալով օրինակ գորտի կամ ձիու գլուխ հիշեցնող ձև։ Սա հավասարապես վերաբերում է ինչպես բնական, այնպես էլ արհեստական մարգարիտներին։
Բնականի և արհեստականի տարբերումը
Միմյանցից կարելի է տարբերել անգամ ամենապարզ մեթոդով, օրինակ՝ մարգարտահատիկն ատամներով սեղմելով, կամ պինդ մակերեսին հարվածելով։ Բնական մարգարիտը՝ իր հարաբերական փափկությամբ հանդերձ տվյալ դեպքերում ամբողջական կմնա, իսկ արհեստականը ամենայն հավանականությամբ կփխլվի և կփշրվի։ Սակայն, պետք է նշել, որ արհեստական մարգարտի ստեղծումը բնականի որսումից ոչ պակաս բարդ գործ է։
Արհեստական «աճեցում»
Արհեստական մարգարիտ շատ դժվար է «աճեցվում». 1000 խեցիներից կեսը, որոնցում տեղադրվում է օտար մարմին, մահանում են՝ չդիմանալով այդ ներխուժմանը։ Եվս 20 տոկոսը մահանում է այն երկու տարիների ընթացքում, երբ տեղի է ունենում մարգարտի աճը։ Իսկ երբեմն տեղի է ունենում գաղտակուր խեցիների զանգվածային մահ. այդպիսի մի զարմանալի դեպք տարիներ առաջ գրանցվել է Ճապոնիայում. այնտեղ վախճանվեց մարգարիտ աճեցնող ամենահայտնի ընկերություններից մեկի տերը, իսկ կես տարի չանցած մահացան նաև ընկերության բոլոր՝ 100 հազար խեցիները։ Ինչևէ, մեր օրերում մարգարտի՝ նորաձևության ասպարեզում չափազանց կարևոր տարր դառնալու պայմաններում անասելի կարևորվում է արհեստական մարգարիտը, որն իր ձևով, փայլով և նույնիսկ գնով չի զիջում բնական մարգարտին, որի 7-8 մմ տրամագծով մեկ հատիկը գնահատվում է մի քանի հազար եվրո։ Ավելին, ճապոնական, երբեմն նաև ավստրալիական ընկերությունների կողմից ստեղծված արհեստական մարգարիտները կազմում են ողջ աշխարհում սպառվող մարգարիտների վաճառքի ծավալի 90 տոկոսը։ Եվ այսօր երկրագունդը համակած մարգարտամոլության պայմաններում այնքան էլ չի կարևորվում դրա ծագումը. չէ որ, ի վերջո, ինչպես մարգարիտների վաճառքով զբաղվող Golary ընկերության նախագահն է ասում «Աճեցված մարգարիտը բնականից տարբերվում է այնքանով, որքանով այգում աճեցված ծաղիկը դաշտայինից»։ Ի դեպ, միայն Golary–ում տարեկան աճեցվում է մոտ 400 կիլոգրամ մարգարիտ, որից միայն հատընտիր մարգարիտներն են օգտագործվում ոսկերչական գլուխգործոցներ ստեղծելու համար։ Առաջին արհեստական մարգարիտները, որ «աճեցրել» էին ճապոնացիները, վաճառքի հանվեցին 20-րդ դարի սկզբին։